
AVIZ
asupra proiectului de Lege privind aprobarea Ordonanţei de urgenţã a Guvernului nr.208/2020 pentru modificarea Ordonanţei de urgenţă a Guvernului nr.70/2011 privind măsurile de protecţie socială în perioada sezonului rece
În conformitate cu prevederile art.94 și art. 115 alin. (3) din Regulamentul Camerei Deputaților, republicat, cu modificările și completările ulterioare, Comisia pentru industrii și servicii a fost sesizată în procedură de urgență pentru aviz, care va fi transmis Comisiei pentru muncă și protecție socială, care este sesizată în fond cu proiectul de Lege privind aprobarea Ordonanţei de urgenţã a Guvernului nr.208/2020 pentru modificarea Ordonanţei de urgenţă a Guvernului nr.70/2011 privind măsurile de protecţie socială în perioada sezonului rece, transmis cu adresa nr. P.L.x. 87/2021 din 08 februarie 2021, înregistrat la comisie sub nr.4c-3/94/2021 din 08 februarie 2021.


Consiliul Legislativ, cu avizul nr.1196/26.11.2020, avizează favorabil proiectul de ordonanță de urgență cu observații și propuneri. 
Consiliul Economic și Social, prin adresa nr. 11252/19.11.2020, transmite următoarele puncte de vedere:
· 4 reprezentanţi ai părţii patronale şi 6 reprezentanţi ai asociaţiilor şi fundaţiilor neguvemamentale ale societăţii civile au votat pentru avizarea favorabilă a proiectului de act normativ;

· 2 reprezentanţi ai părţii patronale au votat pentru avizarea favorabilă a proiectului de act normativ, cu observaţii;

· 1 reprezentant al părţii patronale şi 1 reprezentant al asociaţiilor şi fundaţiilor neguvernamentaie ale societăţii civile au solicitat amânarea avizării proiectului de act normativ;

· reprezentanţii părţii sindicale şi 5 reprezentanţi ai asociaţiilor şi fundaţiilor neguvernamentale ale societăţii civile au votat pentru returnarea proiectului de act normativ către iniţiator.

Senatul, în calitate de primă cameră sesizată, a adoptat proiectul de lege, cu respectarea prevederilor art. 115 alin. (5) din Constituția României republicată.

Proiectul de lege are ca obiect reglementarea modificarea Ordonanţei de urgenţă a Guvernului nr.70/2011, în sensul majorării nivelului maxim de venituri în funcţie de care se poate acorda ajutorul pentru încălzirea locuinţei în perioada sezonului rece.

Examinarea proiectului de lege a avut loc în ședința comisiei din 23 februarie 2021.

În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege în forma adoptată de Senat.

Prin obiectul de reglementare și conținutul său, proiectul de lege face parte din categoria legilor ordinare.
În conformitate cu prevederile art.75 din Constituția României, republicată, și ale art. 91 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.

PREȘEDINTE,

BENDE SÁNDOR
Consilier, Teodora Desagă

